b'\n_START_ARTICLE_\nPihalni orkester Koper\n_START_SECTION_\nZgodovina\n_START_PARAGRAPH_\nPrva prioriteta pri ustanovitvi orkestra je bila zagotovitev prostorov za vajo. Tako so se vsi mrzli\xc4\x8dno podali v iskanje najbolj ugodne re\xc5\xa1itve, na\xc5\xa1el pa jo je Janko Hre\xc5\xa1\xc4\x8dak, ki je za bodo\xc4\x8di Godbeni dom orkestra predlagal staro cerkvico v Maru\xc5\xa1icevi ulici, v kateri je bilo takrat trgovsko skladi\xc5\xa1ce So\xc4\x8de Koper. Ob ustanovitvi novega mestnega pihalnega orkestra je Darij Pobega v svojem govoru med drugim tudi predstavil, kako so potekale priprave na ustanovitev orkestra._NEWLINE__NEWLINE_Pri urejanju Godbenega doma so pomembno vlogo odigrali \xc4\x8dlani orkestra sami \xe2\x80\x93 in sicer s t. i. udarni\xc5\xa1kim delom. Godbeniki in kapelnik so v obnovo svojega bodo\xc4\x8dega doma vlo\xc5\xbeili kar 250 delovnih ur. A delo godbenikov ni bilo dovolj in tako je bilo potrebno ustanoviti gradbeni odbor, v katerem so bili razli\xc4\x8dni obrtniki, ki so potem tudi dokon\xc4\x8dali dela.\n_START_SECTION_\nZa\xc4\x8detek\n_START_PARAGRAPH_\nPrva leta delovanja orkestra so potekala predvsem v znamenju postavljanja trdnih organizacijskih temeljev in nastopov predvsem v o\xc5\xbejem okolju, kjer se je orkester \xc5\xbee kmalu dobro uveljavil in postal nepogre\xc5\xa1ljiv \xc4\x8dlen pri raznih proslavah in slovesnostih, prirejal pa je tudi samostojne nastope._NEWLINE__NEWLINE_Prva naloga novoustanovljenega dru\xc5\xa1tva je bila vpis v register dru\xc5\xa1tev, kar se je zgodilo 10. maja 1982, s tem pa so se kon\xc4\x8dali vsi postopki za ustanovitev in potrditev ustanovitve orkestra. Sedaj je bila na odborih orkestra naloga, da poskrbijo za organizacijske in finan\xc4\x8dne zadeve, naloga dirigenta pa, da orkester kar se da dobro pripravi na nastope in da poskrbi, da se orkester \xc4\x8dim bolj udejstvuje._NEWLINE_Orkester je kvalitetno rasel, kar je kasneje dokazal tudi na \xc5\xa1tevilnih tekmovanjih. \xc5\xbde leta 1982 so se za\xc4\x8dela prizadevanja za povezovanje z ostalimi kulturnimi organizacijami v ob\xc4\x8dini Koper pa tudi izven nje. O tem so se pogovarjali \xc5\xbee na prvi seji organov dru\xc5\xa1tva, ki je bila 31. avgusta 1982. Seji je prisostvovala tudi Mirjana Bonin, predstavnica takratne Zveze kulturnih organizacij._NEWLINE__NEWLINE_V prvih letih svojega delovanja se je orkester pomembno uveljavil v svojem okolju. V Ob\xc4\x8dini Koper ni bilo pomembnej\xc5\xa1e prireditve, pri kateri ne bi sodeloval. Kot omenjeno, pa se je \xc5\xbee za\xc4\x8del uveljavljati tudi v tujini \xe2\x80\x93 najprej v sosednji Italiji. Dose\xc5\xbeena je bila dolocena kakovost, odziv publike je bil dober, prav tako so bile pozitivne kritike v lokalnem \xc4\x8dasopisju. Sledil je korak naprej in dirigent Darij Pobega se je odlo\xc4\x8dil, da je \xc4\x8das za nastop na tekmovanju._NEWLINE__NEWLINE_Tako so se za\xc4\x8delu vrstiti odli\xc4\x8dni rezultati in razna potovanja ter intenzivne vaje._NEWLINE__NEWLINE_V letu 2002 pa je pri\xc5\xa1lo tudi do konkretnih premikov pri zamenjavi prostora.\n_START_SECTION_\nMenjava prostora\n_START_PARAGRAPH_\n\xc5\xbdelja orkestra je bila, da bi se iz cerkve v Maru\xc5\xa1icevi ulici, v kateri je domoval od ustanovitve in ki je \xc5\xbee davno postala premajhna in neprimerna, preselil v ve\xc4\x8djo cerkev na Trgu Brolo. Po \xc5\xa1tevilnih vlogah in pro\xc5\xa1njah je Mestna ob\xc4\x8dina Koper orkestru vendarle ugodila. A s tem so se stvari za\xc4\x8dele zapletati. Poleti 2002 je orkester preselil svoje imetje v podzemno skladi\xc5\xa1ce v koprski Bonifiki. \xc5\xa0lo naj bi samo za za\xc4\x8dasno situacijo, a temen podzemni prostor brez sanitarij, ogrevanja, oken in zra\xc4\x8denja je postal dom orkestra za dolgi dve leti. V tem \xc4\x8dasu so se pojavili \xc5\xa1tevilni pretendenti, ki so hoteli cerkvico pridobiti zase, \xc5\xbee leta 2002 pa so se postavljala vpra\xc5\xa1anja, ali godba sploh sodi v tak\xc5\xa1en prostor. Da vsekakor sodi, je potrdil tudi Zavod za varstvo kulturne dedi\xc5\xa1\xc4\x8dine Piran in tako se je orkester preselil na trg Brolo v biv\xc5\xa1i arhiv ob\xc4\x8dine Koper v cerkev Svetega Jakoba. Uradno je bil godbeni dom odprt 5. marca 2004, ta dan je bila tudi uradno prva vaja v novih prostorih._NEWLINE__NEWLINE_Orkester od tedaj pridno vadi v novih prostorih.\n_START_SECTION_\nDose\xc5\xbeki\n_START_PARAGRAPH_\n1985: Tekmovanje v drugi kategoriji pihalnih orkestrov Slovenije v Mariboru v konkurenci z odraslimi godbeniki._NEWLINE_1989: Tekmovanje v G\xc3\xb6teburgu na \xc5\xa0vedskem, tretja nagrada v drugi kategoriji priznanega mednarodnega tekmovanja._NEWLINE_1990: Tekmovanje v Portoro\xc5\xbeu srebrna plaketa v konkurenci z najbol\xc5\xa1imi slovenskimi orkestri_NEWLINE_1990: Udele\xc5\xbeba na festivalu\xc2\xa0\xc2\xbbPurmereade 1990\xc2\xab\xc2\xa0na Nizozemskem, uvrstitev med prvih pet orkestrov, prva nagrada v drugi kategoriji, v koncertnem delu pohvala za najbol\xc5\xa1o izvedbo obvezne skladbe._NEWLINE_1991: Tekmovanje v Hammarju na Norve\xc5\xa1kem, prvo mesto v tretji kategoriji odraslih orkestrov._NEWLINE_1993: Tekmovanje v Hammarju na Norve\xc5\xa1kem, drugo mesto v srugi kategoriji._NEWLINE_1993: Tekmovanje v G\xc3\xb6teburgu na \xc5\xa0vedskem, prvo mesto v drugi kategoriji evropskega festivala._NEWLINE_1994: Dva celove\xc4\x8derna koncerta za promocijo Slovenije v Neuhofnu v Avstriji._NEWLINE_1994: Festival pihalnih orkestrov v Breisachu v Nem\xc4\x8diji, najvi\xc5\xa1ja ocena v konkurenci petdesetih mladinskih orkestrov iz trinajstih dr\xc5\xbeav._NEWLINE_1995: Tekmovanje v Hammarju na Norve\xc5\xa1kem, drugo mesto v drugi kategoriji (prvo mesto ni bilo podeljeno)._NEWLINE_1996: Udele\xc5\xbeba na prireditvi ob obisku pape\xc5\xbea Janeza Pavla II. v Sloveniji, ki sta ga prena\xc5\xa1ali Evrovizija in Mondovizija._NEWLINE_1996: Udele\xc5\xbeba na festivalu\xc2\xa0\xc2\xbbOktoberfest 1996\xc2\xab\xc2\xa0v Calleli v \xc5\xa0paniji._NEWLINE_1997: Tekomovanje v G\xc3\xb6teburgu na \xc5\xa0vedskem, prvo mesto v drugi kategoriji._NEWLINE_1998: Udele\xc5\xbeba na festivalu\xc2\xa0\xc2\xbbPurmerade 1998\xc2\xab\xc2\xa0na Nizozemskem, zlata medalja v drugi kategoriji in posebna pohvala za najbol\xc5\xa1o izvedbo obvezne skladbe._NEWLINE_1998: Tekmovanje v Luksemburgu, prva nagrada v drugi kategoriji._NEWLINE_1999: Svetovno tekmovanje\xc2\xa0\xc2\xbbWelt Jugendmusik Festival v Z\xc3\xbcrichu v \xc5\xa0vici, druga nagrada v drugi kategoriji._NEWLINE_1999: Dr\xc5\xbeavno tekmovanje slovenskih pihalnih orkestrov v Kr\xc5\xa1kem, druga nagrada v prvi te\xc5\xbeavnostni stopnji._NEWLINE_2000: Odprto dr\xc5\xbeavno prvenstvo v N\xc3\xbcrnbergu v Nem\xc4\x8diji. prva nagrada v prvi kategoriji, posebna pohvala orkestru za edino pravilno izvedno obvezne skladbe\xc2\xa0\xc2\xbbChallenge\xc2\xab._NEWLINE_2000: Prvo mednarodno tekmovanje v Kopru, srebrna medalja v prvi kategoriji._NEWLINE_2001: udele\xc5\xbeba na festivalu\xc2\xa0\xc2\xbbOktoberfest 2001\xc2\xab\xc2\xa0v Calleli v \xc5\xa0paniji._NEWLINE_2002: Tekmovanje za pokal Ormo\xc5\xbeav zabavnem programu, najvi\xc5\xa1je \xc5\xa1tevilo to\xc4\x8dk v tekmovalnem delu in pokal za najbo\xc5\xa1i nastop v celoti._NEWLINE_2002: Orkester je prejel srebrno plaketo ZZB za ohranjanje tradicij NOB._NEWLINE_2004: Udele\xc5\xbeba na evropskem festivalu pihalnih orkestrov FIJO v Chebu na \xc4\x8ce\xc5\xa1kem, na katerega je bil povabljen po en orlester iz straih in novih \xc4\x8dlanic Evropske unije, POK je zastopal Slovenijo._NEWLINE_2004: 2. mednarodno tekmovanje\xc2\xa0\xc2\xbbSlovenija 2004\xc2\xab\xc2\xa0v Velenju srebrna medalja v prvi te\xc5\xbeavnostni stopnji._NEWLINE_2005: Svetovno tekmovanje mladniskih pihalnih orkestrov\xc2\xa0\xc2\xbbWelt Jugendmusik Festival\xc2\xab\xc2\xa0v Z\xc3\xbcrichu v \xc5\xa0vici, prva nagrada v drugi kategoriji._NEWLINE_2006: Udele\xc5\xbeba na festivalu pihalnih orestrov v Schladmingu, ki g avsako leto udele\xc5\xbeijo svetovno znani strokovnjaki s podro\xc4\x8dja pihalnih orkestrov._NEWLINE_2006: Udele\xc5\xbeba na festivalu\xc2\xa0\xc2\xbbOktoberfest 2006\xc2\xab\xc2\xa0v mestu Calella v \xc5\xa0paniji._NEWLINE_2007: Udele\xc5\xbeba na festivalu\xc2\xa0\xc2\xbbOktoberfest 2007\xc2\xab\xc2\xa0v mestu Calella v \xc5\xa0paniji.\n_START_SECTION_\nRedni dogodki\n_START_PARAGRAPH_\nPihalni orkester Koper priredi vsako leto novoletni koncert, ki se zgodi v dneh okrog bo\xc5\xbei\xc4\x8da.\n_START_SECTION_\nSponzorji orkestra\n_START_PARAGRAPH_\nSredstva so v letu 2006 za delovanje POK prispevali:_NEWLINE_Mestna ob\xc4\x8dina Koper_NEWLINE_Luka Koper d.d._NEWLINE_Istrabenz d.d._NEWLINE_Makro 5 d.o.o._NEWLINE_Drugi ki so finan\xc4\x8dno podprli delovanje POK:_NEWLINE__NEWLINE_Primorje d.d._NEWLINE__NEWLINE_Adriafin d.o.o_NEWLINE__NEWLINE_UP Fakulteta za management Koper_NEWLINE__NEWLINE_Nova Ljubljanska Banka d.d._NEWLINE__NEWLINE_Vinakoper d.o.o._NEWLINE__NEWLINE_Banka Koper d.d._NEWLINE__NEWLINE_Tagros d.o.o._NEWLINE__NEWLINE_Nautic Service d.o.o_NEWLINE__NEWLINE_Arcop d.o.o._NEWLINE__NEWLINE_Kala d.o.o'